V angličtine poznáme množstvo prídavných mien. Niektoré z nich sa tvoria odvodzovaním pomocou rôznych prípon. Veľmi často sú používané prípony –ing a –ed. Pomocou nich vytvárame dvojice prídavných mien s rozdielnym významom.

**Prídavné mená s príponou –ed**



Ann was very **frightened**. *(Ann bola veľmi vystrašená.)*

Prídavné mená končiace **–ed** vyjadrujú **pocit**, ktorý podmet zažíva. V tomto príklade bola Ann veľmi vystrašená – bol to jej pocit.

We are all **surprised** by the news. *(Sme všetci prekvapení z noviniek.)*- sme prekvapení, je to náš pocit

I was very **tired** at the end of the journey. *(Bol som veľmi unavený na konci cesty.)* - bol som unavený, to bol môj pocit

I´m **interested** in your idea. *(Zaujímam sa o tvoj nápad.)*

The students were **bored** during the lesson. *(Študenti sa počas hodiny nudili.)*

Were you **disappointed** by the film? *(Sklamal ťa film?)*

I wasn´t nervous before the exam. I was **relaxed**. *(Nebol som pred skúškou nervózny. Bol som uvoľnený.)*

**Prídavné mená s príponou –ing**



The ghost was very **frightening**. *(Duch bol veľmi strašidelný.)*

*Prídavné mená končiace príponou****–ing****opisujú charakter podmetu, teda aké niečo alebo niekto je. Nie aký má pocit.*

V použitom príklade bol duch strašidelný – je to jeho charakteristická vlastnosť.

The news is **surprising**. *(Správy sú prekvapujúce.)* - je to ich charakteristická vlastnosť

The journey was very **tiring**. *(Cesta bola veľmi únavná.)*

The end of the game was **exciting**. *(Koniec hry bol vzrušujúci.)*

Your idea is **interesting**. *(Tvoj nápad je zaujímavý.)*

The lesson was **boring**. *(Hodina bola nudná.)*

Was the film **disappointing**? *(Bol film neuspokojivý?)*

I went for a **relaxing** walk. *(Išiel som na uvoľňujúcu prechádzku.)*

The clowns were very **entertaining**. *(Klauni boli veľmi zábavní.)*